इराक में कार बम विस्फोट, 11 सैनिक मरे  
इराक के पूर्वी हिस्से में सोमवार को हुए एक आत्मघाती कार बम विस्फोट में 11 सैनिकों की मौत हो गई।
इराक के पूर्वी हिस्से में सोमवार को हुए एक आत्मघाती कार बम विस्फोट में 11 सैनिकों की मौत हो गई।  समाचार एजेंसी सिन्हुआ ने एक प्रांतीय पुलिस अधिकारी के हवाले से बताया कि दियाला प्रांत की राजधानी बकूबा से पूर्व 20 किलोमीटर की दूरी पर स्थित कनान शहर में यह घटना हुई। अधिकारी ने विस्फोट के कारण हुई मौतों की पुष्टि की है। गोपनीयता की शर्त पर उन्होंने बताया कि कनान में आत्मघाती हमलावर ने विस्फोट से भरी कार से एक सरकारी इमारत में टक्कर मार दी। इसमें 29 लोग घायल हुए हैं। इस बीच, सुरक्षाबलों ने घटनास्थल को चारों तरफ से घेर लिया है और घायलों को बकूबा स्थित अस्पताल पहुंचाया गया है।